b'\n_START_ARTICLE_\nSplo\xc5\xa1na letalska bomba\n_START_PARAGRAPH_\nSplo\xc5\xa1na letalska bomba (ang. General-purpose bomb GP-bomb rus. Fugasnaja aviacionnaja bomba (FAB)) je vrsta letalske bombe, ki uni\xc4\x8di cilj s kombinacijo penetracije, fragmentacije, udarnega u\xc4\x8dinka in eksplozije._NEWLINE_GP bombe imajo debelo ohi\xc5\xa1je in so napolnjene s TNT, Tritonalom, kompozicijo B ali drugim eksplozivom. Masa eksploziva je po navadi 50% mase celotne bombe. Po navadi jih lovsko letalo nosi na zunanjih nosilcih, zato so aerodinami\xc4\x8dno oblikovane za \xc4\x8dimmanj\xc5\xa1i zra\xc4\x8dni upor. Bombniki jih po navadi nosijo v notranjih nosilcih. Boeing B-52 Stratofortress med vietnamsko vojno jih je nosil tako v notranjih kot na zunanjih podkrilnih nosilcih._NEWLINE_GP bombe so popularne, ker se lahko uporabljajo za ve\xc4\x8d namenov in so relativno poceni. Pri lovcih, ki napadajo na zelo nizkih vi\xc5\xa1inah obstaja mo\xc5\xbenost, da bi jih po\xc5\xa1kodovala eksplozija lastne bombe, zato se uporablja "retarderje", npr. padalo ali pa zra\xc4\x8dna zavora._NEWLINE_Po navadi se jih ozna\xc4\x8duje po te\xc5\xbei npr. 250,500, 1000 ali 2000 funtov._NEWLINE_GP bombe uporabljajo ve\xc4\x8d razli\xc4\x8dnih vrst detonatorjev, npr. eksplozija nekaj metrov nad zemljo je veliko bolj efektivna kot pod zemljo._NEWLINE_V nekaterih primerih se na GP bombe namesti mehanizem za vodenje npr. laserski ali GPS in tako postanejo "pametne" bombe. Te vrste bomb so po navadi cenej\xc5\xa1e kot druge vodene bombe.'